戰區游泳館

又叫戰區泳館，係中國廣東廣州嘅大型泳池，1995年起好，位置喺越秀區五羊新城寺右新馬路70號。

佢亦係中國人民解放軍南部戰區屬下嘅泳館。

史
呢間泳場係1995年由中國人民解放軍屬下嘅軍人俱樂部喺起緊體育館嘅配套設施時順手搞出嚟，初期凈限解放軍部隊做游水鍛煉用途，直到2000年，由於健美俱樂部負責接手，令游泳館轉型成面向公眾嘅機構。

泳館喺啱成立無耐一直嗌過軍區游泳場個名。直到2016年2月1號，泳場因受到中國人民解放軍南部戰區空軍基地宣佈喺廣州成立而改名做戰區游泳館。

開放時間
呢間游水場有分開幾個場次開放。時間分別係：
清晨上晝場：07:00～13:30
晏晝晚黑場：14:30～21:30
以上場次當中：
兒童池同娃娃池分別凈限喺每年5～9月及每年5～8月開放；行雷天時唔開。
雖然標準池喺每年12月到第二年2月會有另行通知開放時間，但水温低過9℃時唔開檔。

設施
戰區游泳館入面有一個標準池、一個兒童池同一個娃娃池。
水深
標準池：1.4m～2.0m
兒童池：0.8m～1.1m
娃娃池：0.4m～0.7m

攷

類:廣州公眾泳池
越秀區運動場
類:廣州軍區
類:五羊新城